
Ő Isteni Kegyelme 
A. C. Bhaktivedanta Swami Prabhupada 


A nyugati civilizáció rendkívül vonzó a 
raksasáknak. Egyél, igyál, házasodj meg és 
élvezz! Ez a raksasa mentalitás. Amint van egy 
televízió vagy valamilyen hasonló találmány, nagyon 
lelkesek lesznek. Vesznek egyet és aztán azzal 
pazarolják az idejüket. Láttam Amerikában, hogy a 
családban az öregek, egy kutya, egy tévé... és csak 
elpazarolják az idejüket. Így vesztegetik el az értékes 
emberi életüket! Így tartják őket a sötétségben! Ez az 
élet. Láttam én is tévét, csak kitalált történetek 


vannak benne. Hi 

A GURUNAK És A TANÍTVÁNYAK IS 
MEGFELELŐNEK KELL LENNIE! 
Sri $rimad Gour Govinda Swami Maharaja 


i az igazi jószerencse? Ha valaki találkozik 
M. Guruval, Krsna hiteles képviselőjével, az 
szerencsés! Csak aki megkapta Krsnát, aki a szívébe 
kötözte Krsnát, csak az képes arra, hogy a tanítványa 
szívében megnyilvánítsa Őt. Senki más nem tudja 
neked adni Krsnát! Ha valakinek nincs meg, akkor ő 
hogyan tudná odaadni? Ha van egy dollárod, akkor 
adhatsz belőle ötven vagy hatvan centet vagy az 
egészet. De ha nincs, akkor hogyan adhatnál? Ehhez 
hasonlóan olyan személyt kell keresnünk, akinek 
Krsna a birtokában van, akiben kifejlődött a prema- 
bhakti és Krsnát a szívébe kötözte. A Saranagatijában, 

a bhajana-lalasaban Bhaktivinoda így imádkozik: 

krsna se tomara, krsna dite paro, 
tomara $akati ache 
ami to" kangala, "krsna" krsna! boli , 
dhai tava pache pache 


Óó, Vaisnava thakura! Krsna a tiéd, mivel a prema 
köteleivel a szívedbe kötözted Őt! Csak te tudod 
nekem adni, hiszen te birtoklod Krsnát! Én kangala 
vagyok, egy nincstelen, elvesztettem Krsnát, s így 
az indokolatlan kegyedért könyörögve futok 
utánad: , Kérlek, add nekem Krsnát! Kérlek, add 
nekem Krsnát!" 

Lehet hogy az ember sokmindenkitől hall leckét, de 
ha ezek a személyek nem megvalósított lelkek, ha nem 
birtokolják Krsnát, akkor nem fogja tudni megérteni 
ezt a paramartha-tattvát, a legfelsőbb célt. Ezt a tattvát 
senki nem értheti meg a saját kiválósága, tudományos 
műveltsége vagy intelligenciája által. Csak az képes 
megérteni, aki a szívében állandóan így sír: , Óh, Krsna! 
Hogyan ismerhetnélek meg? Hogyan közelíthetnélek 
meg?" Krsna ott van a szívben, és érti: , Ez a lélek sír 
utánam!" És így elrendezi, hogy ez a személy 
találkozzon egy hiteles Guruval, aki neki tudja adni 
Krsnát, aki tudja őt tanítani a krsna-tattváról. Ez a Guru 
egy igen kedves bhakta. Ő Krsna hiteles képviselője és 
paramatma megnyilvánulása. Ez a  guru-tattva. 
Paramatma csak annak nyilvánítja meg Magát Guruként, 
aki a szívében Krsna után sír! , Hogyan kaphatom meg 
Krsnát? Hogyan közelíthetem meg Krsnát? Hogyan 
szolgálhatom Krsnát? Az Ő kedves bhaktája, az Őt 
képviselő Guru nélkül nem tudom ezt megtenni! Nem 
tudom, hogy ki a Guru. Én egy feltételekhez kötött 
lélek vagyok, s négy hiányosságom van. A tökéletlen 
érzékeimmel nem vagyok képes felismerni egy ilyen 
személyt! De Krsna, Te tudod, ki a kedves bhaktád! 
Anélkül, hogy segítenél, hogyan juthatnék el Hozzád?" 
Így kell imádkoznunk Krsnához! 

Aztán Krsna kegyéből az ember találkozni fog egy 
ilyen Guruval, Aki Krsna kedves bhaktája és hiteles 
képviselője. Az Ő menedékét kell elfogadni és teljesen 
meg kell Neki hódolni - gurupadasraya-diksa. Ahogyan 
a Gita mondja: pranipatena pariprasnena sevgya - 
szolgáljátok és tegyétek elégedetté Őt, majd alázatosan 

kérdezzetek Tőle a tattváról. Indokolatlan kegyéből 
átadja majd a tattva-jfianát. Ez a folyamat. Fogadjátok el 
a menedékét, és az irányításával végezzetek bhajanát! 
Nem tudjátok, hogyan kell gyakorolni a bhajanát. 
Krsna a bhajantiya-vastu, az imádat tárgya. A Guru 
megtanítja, hogyan szolgáljátok Krsnát, hogyan 
hódoljatok meg a lótuszlábainak, hogyan tegyétek Őt 
elégedetté! A saját példájával fogja ezt tanítani, nem 
csak elméletben. Az irányításával fogjátok majd a 
sadhanát, a bhajanát csinálni. Ezért mondja a Caitanya- 
caritamrta, hogy 
tate krsna bhaje, kare gurura sevana 
maya-jala chute, paya krsnera carana 
Ha egy feltételekhez kötött lélek az Úr 
szolgálatában van lefoglalva, s ezzel egyidőben a 
lelki tanítómester utasításait végrehajtja és 


szolgálja Őt, akkor kiszabadulhat maya markából és 
alkalmassá válik Krsna lótuszlábainak menedékére. 


Sri Caitanya-caritamrta, 
Madhya-lila 22. fejezet, 25. vers 


Egy súlyos felelősség 


Egy ilyen Guru, Krsna hiteles képviselője Krsna 
lakhelyéről szállt alá. Van egy prema-bhaktí-sütra. A 
sütra kötelet vagy fonalat jelent. E prema-bhakti-sütra 
egyik vége Goloka Vrndavanában Krsna lótuszlábához 
van erősítve. A Guru pedig e kötél másik végével a 
kezében jön. A feltételekhez kötött lelkek az anyagi 
létezés mély és sötét kútjába estek és szenvednek. Az 
ilyen Guru viszont nincs a kútban. Ő nem áll maya 
hatalma alatt. A kötél Nála lévő végét ledobja az anyagi 
létezés sötét kútjába a feltételekhez kötött lelkeknek, 
és azt mondja: , Fogjátok jó erősen!" És aztán kihúz 
benneteket. Ez a folyamat. Ezt csinálja a Guru. Nem 
könnyű kiszabadítani a feltételekhez kötött lelkeket 
magya erődjéből. A Gurunak több tíz liter lelki vért kell 
áldoznia, hogy csak egyetlen lelket is felszabadítson. 
Ez egy súlyos felelősség! A Guru pedig már akkor is 
nagyon boldog, ha csak egyetlen feltételekhez kötött 
lélek felszabadul! 

Ez egy kölcsönös dolog, nem egyoldalú. Nektek 
nagyon erősen kell markolnotok a kötél végét! Ez azt 
jelenti, hogy úgy követitek a Guru utasításait, ahogy 
azok vannak! Ne csavarjátok ki! Ne tegyetek hozzá 
semmit a saját mérlegelésetek alapján! Pontosan azt 
csináljátok, bármit is mondjon! Mondani fog néhány 
dolgot, amit csinálni kell, és olyanokat is, miket nem 
szabad. Szigorúan kell követnetek a tanítását, ne 
legyetek lusták! És ekkor a Guru felhúz majd 
benneteket! Máskülönben ha nem vagytok komolyak, 
ha lusták vagytok, ha  nemtörődömök és 
haszontalanok vagytok, akkor soha nem fogjátok 

elfogadni a Guru utasításait. Vagy csak félig fogadjátok 
el és félig elutasítjátok. Hozzáteszitek a saját 
megfontolásotokat és kicsavarjátok azt. És ilyenkor 
nem lehet rajtatok segíteni! Ha nagyon komolyak, 
nagyon szigorúak vagytok, akkor a Guru fel fog emelni 
benneteket! Ez a kötelessége. Ha viszont felemel, aztán 
ti eltértek, nem követtek szigorúan, akkor megint le 
fogtok esni. És amikor a Guru látja ezt, akkor nagy 
fájdalmat érez a szíveben. , Oly sok vért áldoztam, 
hogy felszabadítsam, de ez a fickó nem követett és 
leesett! Maya  erődjéből csak egyetlen lélek 
kiszabadítása is igen nehéz feladat. Egy nagyon nehéz 
felelősség. Ez a Guru! 

Bhakta: Azt mondják, a Guru egy. Hogyan értsük ezt 


meg különböző hiteles lelki  tanítómesterek 
jelenétében? Van valamilyen speciális 
megkülönböztetés? 


Gour Govinda Swami: Az abszolút az egy, nem több. 
De azok, akik nem ezt nem tudják, azt mondják: , Több 
Isten van. Rama egy Isten, Nrsirnha is egy Isten, 
Vamana is egy és Matsya is." Össze vannak zavarodva. 
De ha valaki érti a tattvát, akkor ott nincs 
zavarodottság. Ahogyan az Úr egy, úgy - a tattvában - a 
Guru is egy, de vannak különböző megnyilvánulásai. 
Egy feltételekhez kötött lélek ezt nem képes 
megérteni. A Guru kegyéből kapja meg valaki ezt a 
tattva-jrianát. 


Különböző szintű Guruk 


Bhakta: Vannak különböző szinten álló Guruk? 

Gour Govinda Swami: Igen. 

Bhakta: Mondhatjuk azt, hogy vannak, akik a 
fejlettség más és más szintjén, madhyama-adhikara, 
kanistha-adhikara állnak? 

Gour Govinda Swami: Igen, különböző fejlettségi 
szintek vannak. Mindenki azt kapja, amit megérdemel. 
Például egy boltosnak különböző minőségű árúi 
vannak: első-, másod- és harmadosztályú dolgok. 
Különböző vevők különböző minőségű terméket 
keresnek. A boltos túl akar adni a készletein, így mutat 
neked egy harmadosztályút és azt mondja, hogy az 
elsőosztályú! Így vizsgálja meg, hogy a vevő vajon első- 
vagy harmadosztályú dolgot akar, és azt is, hogy mit 
engedhet meg magának. 

- Nem, ez nem nem tetszik. Van valami jobb is? - 
mondod, miután láttad, amit megmutatott neked. 

- Vannak jobb dolgok, de az áruk is magasabb. 
Ötven dollár! - válaszol a boltos. Te, ha 
megengedheted magadnak, akkor így felelsz: 

- Rendben, mutasd! - ő pedig valami jobbat fog 
mutatni. Te viszont megint azt mondod: 


Sri Krrua Kathümrta Bindu 


- Nem, nem. Valami jobbat akarok! 

- Van ennél jobb is, de az száz dollár lesz! - Ha 
készen állsz arra, hogy kifizess ennyit, akkor azt fogod 
mondani: 

- Igen! Mutasd meg! - és ekkor megmutatja a 
legjobb dolgot is. Vannak különböző változatok. Rajtad 
múlik, hogy eldöntsd, mit akarsz! 

Bhakta: Honnan szerezzünk pénzt a vásárláshoz? 

Gour Govinda Swami: Meg kell keresnetek, 
különben hogyan vásárolhatnátok? Rajtatok múlik, 
mit akartok. Az, aki igazán sír, azt gondolja: ,A 
legjobbat akarom! Nem akarok  másod-, vagy 
harmadrendíűt! A legjobbat akarom!" Krsna ismeri a 
szíveteket, és annak megfelelően rendezi a dolgokat. 
Tőletek függ. Azt kapjátok, amit megérdemeltek! 
Krsna tudja, mit érdemeltek, és megfelelő elrendezést 
tesz. Ha azt látja, hogy , Ez a fickó nem komoly. Csak a 
szája jár, de a szívben nem sír! Azt akarja, hogy valaki 
becsapja." És ekkor Krsna megmondja mayanak, hogy 
rendezze el, és be lesztek csapva! Azt kapjátok, amit 
megérdemeltek! 


Álszentek és tettetők 


Bhakta: Prabhupada használta azt a példát, hogy 
időnként az emberek sadhuként pózolnak és szent 
helyekre mennek, és vannak ledér nők is, akik 
mennek, hogy elkapjanak egy sadhut, hogy egy fiuk 
legyen. Viszont ez a sadhuként pózoló ember igazából 
nem egy sadhu. 

Gour Govinda Swami: Igen, ő egy álszent, egy 
tettető. Sok ilyen képmutató álszent van. De az igazi 
sadhu az nagyon ritka! De akkor is vannak valódi 
sadhuk! Ha nem lenne nap és nem lenne hold, akkor 
hogyan működhetne ez a kozmikus megnyilvánulás? 
Ehhez hasonlóan, ha nem lennének sadhuk, akkor 
Krsna sarnsarája, Krsna lilaja hogyan zajlana? Mivel mi 
feltételekhez kötött lelkek vagyunk, a látásunk 
tökéletlen. Lehet, hogy előttünk áll egy sadhu, de nem 
látjuk Őt. De nem mondhatja az ember, hogy 
nincsenek sadhuk. Ehelyett azt kell mondja, hogy , Én 
vak vagyok! Nem látom a sadhukat." És ezután nagyon 
mohó lesz, hogy megfelelő látásra tegyen szert. 

Csak a napfény segítségével látjátok a napot. Ehhez 
hasonlóan csak Krsna kegyéből láthatjátok vagy 
érthetitek meg Őt. Ezt a kegyet pedig a sadhun 
keresztül lehet megkaptni. Csak a sadhu kegyéből 
láthatjátok vagy érthetitek meg Krsnát! A saját 
intelligenciátokon vagy tehetségeteken át nem. És a 
látásotok segítségével sem. A legtöbb ember azt 
gondolja, hogy ő lát. De nem ti vagytok, aki lát! Krsna 
lát, a sadhu lát! Ti azok vagytok, akiket látnak. Pont 
fordítva gondoljátok, és így be is vagytok csapva. Nincs 

megfelelő látásotok, hogyan is láthatnátok? Ez a 
Vaisnava filozófiánk. Ez Mahaprabhu tanítása! Mi 
nagyon büszkék vagyunk az érzékszerveinkre. És látni 
akarunk! Az érzékeinken keresztül akarun dolgokat 
észlelni, de ezek az érzékek tökéletlenek! Az egyetlen 
dolog, amire szükég van, az az, hogy a szívetek 
mélyéről sírtok Krsna előtt! Ekkor Krsna majd 
tökéletesen elrendezi a dolgokat. Akik sírtak, azok 
megkapták! Azok pedig, akik nem sírtak, azok nem. 
Sírnotok kell, és akkor fogtok találkozni a Guruval! A 
Guru kegyéből pedig majd megkapjátok Krsnát! Krsna- 
krpa és a guru-krpa egymástól függenek. Mahaprabhu a 
Rüpa Gosvaminak szóló tanításában azt mondta, hogy 
guru-krsna-prasade paya bhakti-lata-bija: Guru és Krsna 
kegyéből az ember megkapja az odaadó szolgálat 
növényének magját. Első a krsna-krpa, ami által 
találkoztok a Guruval, azután pedig a Guru kegyéből 
megkapjátok Krsnát! Ez a mi folyamatunk. 


Kegy és csalás 


Bhakta: Azt hallottam, a tanítványnak nagyon 
komolynak kell lennie. 

Gour Govinda Swami: Ha valaki nem komoly, akkor 
nem kap semmit. Meg kell értsétek, hogy a sadhu két 
dologgal rendelkezik: az egyik a krpa a másik pedig a 
vaficana. A vafcana csalást jelent. Aki krpat, kegyet 
érdemel, az azt kap. Aki pedig azt, hogy becsapják, az 
be lesz csapva. A példa Pundarika Vidyánidhi, aki egy 
rendkívül emelkedett bhakta, egy maha-bhagavata volt. 
Viszont bárki is látta, azt gondolta, hogy egy bhogr, egy 
élvező volt. Drága ruhákba öltözött és mind a tíz ujján 
értékes gyűrűk voltak. Egy pazar párnán ült, pant 
rágott és egy aranyból illetve astadhatuból készült 
edényt használt köpőcsészének. Hogyan lehetne ő 
maha-bhagavata? Külsőleg úgy tűnt, hogy egy bhogi. De 
hogy mi volt belül, azt senki nem volt képes 
megérteni. Csak akinek megfelelő látása van, az érti és 
látja a valódi formáját. Azok, akik csak azt látják, ami 
kívül van, azok be vannak csapva! Sokan nem 
komolyak, hogy lássák a valódi dolgokat. Csak 
külsőségeket akarnak. Azt akarják, hogy valaki 
becsapja őket, és így ezt kapják. 

Egyszer . Mukunda azt 
Panditának: 

- Menjünk, és látogassuk meg  Pundarika 
Vidyánidhit! Ő egy maha-bhagavata. 

Amikor odaértek, Gadadhara Pandita csak a 
külsőségeket látta, s így gondolkodott: ,,Mit mondott 
nekem Mukunda? Egy maha-bhagavata? Nem, ő egy 
bhogi!" "  Mukunda képes volt megérteni, hogy 
Gadadhara min gondolkodott, és azonnal elkezdte 
mondani a $rimad-Bhagavatam egyik versszakát. 


mondta  Gadadhara 

aho bakt yam stana-kala-kütam 
jigharnsayapayayad apy asadhvi 
lebhe gatim dhatry-ucitam tato nyam 
kam va dayalum $aranam vrajema 

Baki Pütana, Bakasura lánytestvére, aki azért, hogy 
megölje a kisgyermek Krsnát, halálos méreggel kente 
be a mellét. Aztán pedig megengedte Krsnának, hogy 
szopja. És mit csinált Krsna? Szopta a mellét és közben 
az életlevegőt is kiszívta. A démon meghalt, de mivel 
anyaként cselekedett, Krsna egy anya szerepébe 
helyezte. Ezért mondja ez a vers, hogy , Van-e valaki, 
akinek a menedékét el lehet fogadni és kegyesebb, 
mint, Krsna?" 

Ahogy Mukunda elkezdte mondani ezt a verset, 
Pundarika Vidyaánidhi azonnal eksztázisba esett. A 
földön hempergett, könnyek ömlöttek a szeméből. Az 
összes asta-sattvika-bhava tünet megnyilvánult benne. 
Széttépte a drága párnát és összetörte a köpőcsészét is. 

, Óh, ő egy hiteles maha-bhagavata! Hatalmas sértést 
követtem el azzal, amikor azt hittem, hogy Ő egy bhogi! 
Anélkül, hogy megbüntetne, hogyan szabadulhatnék 
meg ennek a sértésnek a visszahatásától? A 
tanítványává kell váljak, s akkor majd megragadhat a 
fülemnél és lekeverhet egyet. Fegyelmezni fog és így 
majd megszabadulhatok a visszahatástól!" - gondolta 
Gadadhara Pandita, s ezért mantrát fogadott el 
Pundarika Vidyanidhitől és a tanítványa lett. 

Pundarika Vidyanidhi megjelenése megtévesztő 
volt, mivel eltért a természetétől. De ki volt képes ezt 
látni? Ezért a sadhu két dologgal rendelkezik: krpa és 
vaficana, kegy és csalás. Ha valaki csak külsődleges 
dolgot akar, akkor be lesz csapva. Ha pedig a rejtett 

dolgot, akkor ő kegyet, krpat kap. Ezért mondom, hogy 
azt kapjátok, amit megérdemeltek. Krsna tudja, mit 
akartok, és mit érdemeltek meg! És számotokra 
megfelelően lesznek a dolgok elrendezve. Habár $rila 
Prabhupadának több ezer tanítványa van, hányan 
kaptak valódi kegyet? ,, Nem tudod, ki vagyok? Én egy 
Prabhupada tanítvány vagyok!" - mondja valaki, de 
valójában csak szenved és szenved! Egy karmi lett és 
csúszik le a pokolba. És ez miért van? Ha nem vagytok 
komolyak, akkor nem kaptok kegyet. Micsoda 
gazemberek vagytok! Ő adta a kegyét, de ti nem 
vagytok — képesek elfogadni azt! Mennyire 
szerencsétlenek vagytok! Időnként csak ámulok, hogy 
a Prabhupada tanítványok hogyan nem képesek ezt a 
dolgot megérteni! Ha komolyak vagytok, mohón 
vágytok a kegyre és a szívetekben sírtok érte, akkor a 
kegy és a segítség mindig ott van! Mint egy kötél, ott 
lóg előttetek, csak meg kell ragadnotok! Viszont ti 
nem törődtök ezzel, komolytalanok vagytok! Habár ott 
lóg előttetek, nem kaphatjátok meg! 

Bhakta: Mint $rila Prabhupada tanítványainak és a 
tanítványai tanítványainak az a kötelességünk, hogy jó 
példát mutassunk. A tanítványnak komolynak kell 
lennie, ahogyan annak a bhaktának is, aki a lelki 
tanítómester szerepét vállalja el. 

Gour Govinda Swami: Igen, aki a Guru szerepét 
játsza, annak valódi Gurunak, nem pedig egy csalónak, 
egy tettetőnek kell lennie! Valódi tanítónak kell 
lennie! És a képességével is tisztában kell lennie! Ha 
egy tonnát vagyok képes elvinni, akkor miért kellene 
kettőt elfogadnom? Ha többet fogadsz el, mint 
amennyit elbírsz, akkor össze fogsz törni, és 
lesüllyedsz. Ez a mohóság eredménye. És miért 
alakul ki ez a mohóság? Az embernek ismernie kell a 
kapacitását! — ,Nincs semmilyen  kapacitásom, 
egyetlen lelket sem tudok felszabadítani, én magam 
sem vagyok felszabadult, miért kellene hát 
tanítványokat elfogadnom?" Ha valakinek nincs 
kapacitása és mégis elfogad tanítványokat, az semmi 
más, csak csalás és képmutatás! ,Nem vagyok 
teljesen mentes az  anartháktól, hogyan is 
szabadíthatnám fel őt?" Guru azt jelenti, hogy nehéz. 
És azt is jelenti, hogy egy nehéz felelősség! Nem 
könnyű akárcsak egyetlen lelket is kiszabadítani 
maya markából, Durga börtönéből! Ahhoz, hogy így 
tegyen, a Gurunak több tíz liternyi lelki vért kell 
áldoznia! Ez nem gyerekjáték! És a tanítványnak is 
komolynak kell lennie! 3k 

